Francisco Pacheco

Francisco Pacheco (født 1568 i Ponte de Lima nær Braga i Portugal, drept ved brenning 20. juni 1626 i Nagasaki i Japan) var en misjonær i Det fjerne østen tilhørende jesuittordenen. Han ble sendt til Det fjerne østen, og ankom Japan i 1604. Etter fire år der var han en stund kinamisjonær, som rektor for jesuittkommuniteten i Macao 1608 til 1611. I 1612 virket han igjen i Japan men måtte tilbake i landflyktighet til Macao i 1614. Han kom tilbake til Japan i 1615 og var jesuittenes provinsial der fra 2. oktober 1625 til 2. desember 1626. Natt til 18. desember 1625 ble han arrestert, fengslet og torturert for troens skyld i Arima. Han ble henrettet ved å bli brent levende 29. juni 1626 i Nagasaki. 

Se også
 Liste over kinamisjonærer tilhørende jesuittordenen

Litteratur
 Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)

Kategori:Portugisiske misjonærer
Kategori:Katolske misjonærer
Kategori:Portugisiske jesuitter
Kategori:Portugisiske katolske prester
Kategori:Jesuittmisjonærer i Ming-Kina
Kategori:Misjonærer i Japan
Kategori:Personer fra distriktet Viana do Castelo